《演武亭呈徐兵宪》
明代·郑铭

入韵春台已见清，阅兵犹作近郊行。六花别出当年阵，细柳真郊此日营。

金鼓声传千谷应，旌旗影动四山明。舒徐五丈原头步，赋得诗成玉槊横。

作者简介：广平府邯郸人。天顺八年进士。授监察御史。成化二年，巡山海关，继巡陕西茶马，皆有清政。寻按苏松，击贪暴，奖善良，升山东按察司副使。以性不阿比，为宦官所谮，左迁山西参议。后得直，擢本省右布政使。以老乞归卒。